ང་རབ་གླེགས་བམ་གཉིས་པ།
དཀྱིལ་འཁོར་གསལ་བའོ།
།ལེགས་སྤྱད་ཅེས་བྱ་བ་འདི་ནི་བདག་མཆོད་པའི་བསམ་
པས་ཁ་ཟས་བཟའ་བའོ།
།འདི་ནི་སྤྱོད་པ་དང་ཐུན་མོང་ངོ་། །ཚངས་པ་སྤྱོད་པ་
ཞེས་བྱ་བ་ནི་བསྐྱེད་རྫོགས་ཀྱི་ཏིང་ངེ་འཛིན་ལ་གནས་པས་བླང་དོར་མེད་པར་སྤྱོད་
པའོ། །དེ་བཞིན་ནོ་ཞེས་བྱ་བ་ནི་ལས་དང་པོ་པའི་དུས་སུ་ཡང་ལྷའི་རྣལ་འབྱོར་དང་
ལྡན་པ་ཡིན་ནོ།
།ཕྱི་རོལ་གྱི་རྣལ་འབྱོར་མ་མཆོད་པ་ནི་ཡུལ་ཀུན་ལ་ནི་ཞེས་བྱ་བ་
ལ་སོགས་པ་སྟེ། ཡུལ་ལམ་གྲོང་སྟོང་ཕྲག་ལྔ་ལྔ་ན་རྣལ་འབྱོར་མ་རེ་རེ་གནས་སོ་
ཞེས་གསུངས་པས། དེ་ཚེས་བཅུ་ལ་སོགས་པ་དང༌། ནམ་ཕྲད་པའི་ཚེ་མཆོད་པར་
བྱ་སྟེ། མི་བརྟན་སྲོག་ནི་ཇི་སྲིད་བར། །ཞེས་བྱ་བ་ཇི་སྲིད་མ་ཤི་བར་དུ་མཆོད་
པའོ། །འདི་ནི་ལས་དང་པོ་པ་བཟུང་བ་གཙོ་བོར་གྱུར་པ་དང་ཐུན་མོང་ངོ་། །འདོད་
པའི་ལོངས་སྤྱོད་ཐམས་ཅད་ལ། །ཞེས་བྱ་བ་ནི་སྤྲོས་བཅས་དང་ལས་དང་པོ་པ་ཐུན་
མོང་ངོ་། །འདོད་ཡོན་ཐམས་ཅད་ལ་ཅི་དགའ་བར་སྤྱོད་དོ། །ཇི་ལྟར་སྤྱད་ཅེ་
ན། ཧེ་རུ་ཀ་དཔལ་རྣལ་འབྱོར་ཆེ། །བསམས་ཞེས་བྱ་བ་ལྷའི་ང་རྒྱལ་བརྟན་པས་
སོ། །ཐ་མལ་པ་ཧེ་རུ་ཀར་བསམ་པས་ཕན་ནམ་སྙམ་ན། ངོ་བོ་ཉིད་ཀྱི་སངས་རྒྱས་
ཡིན། །བདག་ཉིད་སངས་རྒྱས་ཐམས་ཅད་དང་། །ཞེས་བྱ་བ་ལ་སོགས་པ་ཚིགས་
བཅད་གཅིག་གིས་བསྟན་ཏོ། ། དེ་ནས་བསྲུང་བའི་དམ་ཚིག་དངོས་ནི།
ཆགས་བྲལ་བ་ཞེས་བྱ་བ་ལ་སོགས་པ་སྟེ།
འདོད་
དེའང་འདོད་ཆགས་ནི་བཞི་སྟེ། དད་
པ་ཆེན་པོས་ལྷ་དང་བླ་མ་ལ་ཆགས་པ་དང་། ཤེས་རབ་ཆེན་པོས་ཆོས་ཀྱི་དེ་ཁོ་ན་
ཉིད་ལ་ཆགས་པ་དང་། སྙིང་རྗེ་ཆེན་པོས་སེམས་ཅན་གྱི་དོན་ལ་ཆགས་པ་
དང༌་། བདེ་བ་ཆེན་པོས་ཐིག་ལེ་ལ་ཆགས་པས་ཐིག་ལེ་མི་གཏོང་བ་སྟེ། དེ་རྣམས་
ལས་ཉམས་པ་ལས་སྡིག་ཆེ་བས་ན་དེ་དག་དང་བྲལ་བར་མི་བྱའོ་ཞེས་བརྗོད་པ་ཡིན་
ནོ། །བསྲུང་བའི་དམ་ཚིག་བཀའི་གནང་བ་སྟེ་དགུ་པའོ།། །།
580

ནག་པོ་དཀྱིལ་ཆོག་གི་བཤད་སྦྱར།
ཡང་ན་འདི་གཉིས་སོ་སོར་བྱས་ཏེ། རྡོ་རྗེ་སློབ་དཔོན་ཡང་བཅུག་ན་ལུང་བསྟན་
གཟེངས་བསྟོད་གཉིས་གཅིག་ཏུ་བྱས་ཏེ། གང་ལྟར་ཡང་གཟེངས་བསྟོད་ཡན་ཆད་
བཅུ་གཅིག་ཡིན་ནོ། ། དེ་ནས་ལུང་བསྟན་པ་ནི་མ་འོངས་པའི་དུས་ན་གསང་མཚན་
དེ་ཉིད་ཀྱིས་
དང་མཐུན་པའི་དེ་བཞིན་གཤེགས་པར་འགྱུར་རོ་ཞེས་ཟེར་བ་ཡིན་ལ།
འཕྲལ་དུ་དགའ་བ་ཁྱད་པར་ཅན་སྐྱེས་པ་ནི་གཟེངས་བསྟོད་ཡིན་ནོ། །དེ་ཡང་སློབ་
དཔོན་གྱིས་ཆོས་གོས་གྱོན་ལ་ལག་པ་གཡོན་པས་སྙིང་གར་ཆོས་གོས་ཀྱི་མཐའ་བཟུང་
སྟེ་གཡས་པས་མི་འཇིགས་པ་སྦྱིན་པས་དབུགས་དབྱུང་བ་ནི། དཀྱིལ་འཁོར་གྱི་འཁོར་
ལོ་ཐམས་ཅད་ཀྱིས་ལུང་སྟོན་པར་བསམ་ཞིང་། ཧེ་རུ་ཀ་དཔལ་ཞེས་བྱ་བ་རྐང་པ་
དྲུག་གི་མཐར་ཧེ་བཛྲ་ཨཾ་གུ་རི་ཞེས་པ་ནི་ཀྱེའི་རྡོ་རྗེ་འདི་ནི་ཞེས་བྱ་བའོ། །ཤྲཱི་ཧེ་རུ་
ཀ་ནཱ་མ་ཏ་ཐཱ་ག་ཏ་སིདྡྷི་ས་མ་ཡ་སྟི་ཞེས་བྱ་བ་ནི་དེ་བཞིན་གཤེགས་པ་གྲུབ་པའི་དམ་
ཚིག་སྟེ་ཞེས་བྱ་བའོ། །བྷུར་བྷུ་ཝ་སྭཞེས་བྱ་བ་ནི་གྲུབ་པའི་དམ་ཚིག་སྟེ་ས་འོག་དང་
ས་སྟེང་ས་བླ་རྣམས་ཀྱི་བདག་པོར་འགྱུར་རོ་ཞེས་བྱ་བའི་དོན་ཏོ། །གཟེངས་བསྟོད་
པ་འདི་ནི་བཅུ་གཅིག་པའོ། །དེ་ནས། ཁམས་གསུམ་གྱི་ནི་རྒྱལ་སྲིད་ཆེ། །ཞེས་
བྱ་བ་ལ་སོགས་པ་བརྗོད་ལ། དེའི་དོན་བཤད་པ་ནི་དབུགས་དབྱུང་བའི་དབང་
སྟེ་བཅུ་གཉིས་པའོ། །དེ་ལྟར་སློབ་དཔོན་གྱི་དབང་ངམ་བུམ་པའི་དབང་ཞེས་བྱ་
བ་བཅུ་གཉིས་ཐོབ་ནས།
དེའི་ཡོན་དབུལ་བར་བྱ་བ་ནི་གླང་པོ་ཆེ་ཞེས་བྱ་བ་ལ་
སོགས་པ་སྟེ། ཡོན་གྱི་མཆོག་ནི་དབུལ་བ་གང་ན་རིན་ཆེ་བ་དང་། བླ་མ་ལ་རྗེས་
སུ་མཁོ་བ་དང་། བདག་ལ་བཏང་དཀའ་བའོ། །བླངས་པ་རྣམས་ཞེས་བྱ་བ་ནི་
རང་གི་ཁྱིམ་(༣༠༧)ལ་སོགས་པ་ནས་བླངས་པ་རྣམས་སོ། །དེང་ནས་བརྩམས་ཏེ་
ཞེས་བྱ་བ་ཚིགས་སུ་བཅད་པ་གཅིག་ལན་གསུམ་བརྗོད་པས་ནི་བདག་ཉིད་དབུལ་
བར་བསྟན་ལ། དེ་ནས་རྐང་པ་གཉིས་ཀྱིས་ནི་བླ་མ་མ་མཉེས་པའི་ཉེས་དམིགས་
- 581

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
བསྟན་ཏོ། །དང་པོ་ཡོན་དང་ཞེས་བྱ་བ་ནི། བླ་མ་ལ་ཡོན་དབུལ་བ་ནི་མ་ཡིན་
ཞེས་བྱ་བ་ནི་དཀྱིལ་འཁོར་མཆོད་པར་བྱ་བ་ཡིན་ནོ། །ལྷ་མཉེས་པས་ཆོག་མོད་
ཅེས་ན། གལ་ཏེ་ལྷ་ནི་མཉེས་འདོད་ན། །འབད་དེ་བླ་མ་མཉེས་པར་བྱ། །ཞེས་
འབྱུང་ངོ་། །ཡུམ་ལ་ཇི་ལྟར་བྱ་བ་ཡིན་ཞེ་ན། དཔའ་བོ་ཇི་བཞིན་ཞེས་ཚིགས་བཅད་
གཅིག་གིས་བླ་མ་དང་ཕྱག་རྒྱ་ནི་མཉམ་མོ་ཞེས་བསྟན་པ་ཡིན་ནོ། །ཡོན་འདི་ནི་ཆོ་
ག་བཅུ་བཞིའི་ཁོངས་སུ་ནི་བཅུག་གོ། །དེས་ན་དེ་དག་གི་ནི་དཀྱིལ་འཁོར་ལས་རྡུལ་
ཚོན་གྱི་དཀྱིལ་འཁོར་དང་། དབང་ལས་བུམ་དབང་བཅུ་གཉིས་ཐོབ། ལུས་ཀྱི་དྲི་
མ་དག །སྤྱི་དང་ཁྱད་པར་གྱི་དམ་ཚིག་སུམ་ཅུ་ལ་དབང་།
དཔེ་ཞིང་ས་ཤིན་ཏུ་
སྦྱངས་པ་དང་འདྲའོ་ཞེས་བརྗོད་པར་བྱའོ། །ནུབ་གཅིག་ལ་དེ་ཙམ་ལས་མ་བསྐུར་ན་
འོག་ནས་འབྱུང་བའི་མཇུག་གི་བྱ་བ་རྣམས་འདིར་བྱའོ། །བུམ་པའི་དབང་ངོ་། ། དེ་
ནས་གསང་བའི་དབང་བསྐུར་བར་འདོད་ན་དེ་བས་འདིར་ནི་ཞེས་བྱ་བ་ལ་སོགས་པ་
སྟེ། ཡོན་དང་གསོལ་བ་གདབ་པ་སྔོན་དུ་སོང་ནས་གསང་དབང་ཡུམ་གྱི་མཚན་ཉིད་
ནི། མེ་ཏོག་ལྡན་ཞིང་ཞེས་བྱ་བ་ལ་སོགས་པ་རང་བྱུང་བབ་པ་སྟེ་གཞོན་པ་མཚོན་
ཏོ། །ཤིན་ཏུ་བསླབ་པ་ནི་སྦྱོར་ཐབས་ཀྱི་ཆ་ལ་བསླབ་པའོ། ། །ཁམས་ལྔ་དང་ནི་ཡང་
དག་ལྡན། །ཞེས་བྱ་བ་ནི་ཡུམ་དྭངས་མ་ལྔ་དང་ལྡན་པའོ། །ཕྱེ་མར་བཅས་ཏེ་ཞེས་
བྱ་བ་ནི་རྗེས་སུ་ཆགས་པའི་མེས་བཞུ་བའོ། །རྡོ་རྗེ་ལ་བྱུག་ཅེས་བྱ་བ་ནི་ཡབ་ཡུམ་
གཉིས་ཀའི་ཁམས་ཀྱིས་རྡོ་རྗེའི་ཕྱི་ནང་ཀུན་ཏུ་གང་བའོ། །ཀུན་ཏུ་དགའ་བ་ལ་སོགས་
པ་བཞི། །ཞེས་བྱ་བ་ནི་དགའ་བ་དང་སྐད་ཅིག་མའི་ཆ་ཤེས་པའོ། །དེ་ནས་ཡབ་
ལས་ལེན་པར་འདོད་ན་རྡོ་རྗེའི་གནས་སུ་བསྡམས། ཡུམ་ལས་ལེན་པར་འདོད་ན་
པདྨའི་སྣོད་ལ་ལེགས་བཞག་ཅེས་བྱ་སྟེ་མཁར་དབབ་པའོ། །ཡང་ན་པདྨའི་སྣོད་ནི་
ཐོད་པ་སྟེ། དེར་ཕབ་ནས་སྦྱིན་པ་གྲོལ་བའི་སྟོབས་ལས་ཐོབ་པའོ། །དེ་ནས་འོག་ཏུ་
-582-

ནག་པོ་དཀྱིལ་ཆོག་གི་བཤད་སྦྱར།
རྣལ་འབྱོར་མ་ཞེས་སྦྱར་ལ། རྒྱུན་གྱིས་དབང་ནི་བསྐུར་ཞེས་བྱ་བ་ནི་ཇི་ལྟར་འདས་
པའི་སངས་རྒྱས་ཞེས་བྱ་བ་ལ་སོགས་པ་གོང་ནས་འབྱུང་བ་བཞིན་བརྗོད་དོ། །དེ་
ནས་འོག་ཏུ་སྦྱར་བ་འདི་ནི་བྱང་ཆུབ་ཅེས་བྱ་བ་ལ་སོགས་པ་ཤློ་ཀ་གཅིག་སྟེ་ལྕེ་ལ་
བདུད་རྩི་མྱང་བར་གྱིས་ཤིག་ཅེས་བྱ་བའོ། །དེ་ནས་གོང་དུ་དབང་བསྐུར་བའོ་ཞེས་
བྱ་བ་སྟེ། བྱང་ཆུབ་སེམས་ཀྱི་དཀྱིལ་འཁོར་དུ་གསང་བའི་དབང་ཐོབ། ངག་གི་དྲི་
མ་དག །དམ་ཚིག་བདུད་རྩི་ལྔ་ལ་བརྟེན་པ་ལ་དབང་། དཔེ་ཞིང་ས་སྦྱངས་པ་ལ་
ས་བོན་བཏབ་པ་དང་འདྲའོ་ཞེས་བརྗོད་པར་བྱའོ། །གསང་དབང་ངོ་། །དེ་ནས་
ཤེས་རབ་ཡེ་ཤེས་ཀྱི་དབང་བསྐུར་བ་ནི་འོག་ཏུ་སྦྱར་ལ་ཡོན་དང་དད་པ་ཞེས་བྱ་བ་
སྟེ། འདི་ནི་དབང་ཐམས་ཅད་ཀྱིའང་སྔོན་དུ་འགྲོ་བ་ཡིན་ནོ། །ཕྱག་རྒྱ་གཏད་ཅེས་
བྱ་བ་ཇི་ལྟར་གཏད་ཅེ་ན། གོང་དུ་སྦྱར་ཏེ་དེང་ནས་བརྩམས་ཏེ་ཞེས་བྱ་བ་ལ་སོགས་
པ་རྐང་པ་དྲུག་བླ་མས་མཆོད་དེ་གཏད་དོ། །དེ་ནས་རྣལ་འབྱོར་མའི་རྐང་པ་གཡོན་
པ་ཐབས་ཀྱི་སྤྱི་བོར་བཞག་ལ་ལུང་འབོགས་པ་ནི་གོང་དུ་སྦྱར་ལ་རྣལ་འབྱོར་མས་ནི་
ཞེས་བྱ་བ་ལ་སོགས་པ་རྐང་པ་བདུན་ཡིན་ནོ། །དེ་ནས་རྐང་པ་གཉིས་ཀྱིས་ནི་ནུས་
པར་ཁས་བླངས་པའོ། །དེ་ནས་ཚིགས་སུ་བཅད་པ་གཅིག་གིས་སྙོམས་པར་འཇུག་
པ་སྟེ། མེ་ཏོག་ནི་པདྨ། གོས་དང་(༣༠༨)བྲལ་བ་ནི་འདོམས་དཀྲིས་མེད་པ། མེ་
ཏོག་ཆུར་ལྡན་ནི་ཟླ་མཚན་དང་ལྡན་པ། རྡོ་རྗེ་སྦྱིན་ཞེས་བྱ་བ་ནི་སྙོམས་པར་འཇུག་
པའོ། །དེ་ཡེ་ཤེས་ངོས་ཟུང་ཤིག་ཅེས་བྱ་བ་ནི་སྔར་གསང་དབང་གི་བདུད་རྩི་སྦྱིན་པ་
ཉིད་ལ་འོག་ཏུ་སྦྱར་ཏེ་འདི་ནི་བྱང་ཆུབ་ཅེས་བྱ་བ་ལ་སོགས་པ་ཤློ་ཀ་གཅིག་གོ། །བདེ་
བ་མྱང་བར་གྱིས་ཞེས་བྱ་བ་ནི་ལྷན་སྐྱེས་ངོས་ཟུང་ཤིག་ཅེས་བྱ་བའོ། །དེ་ནས་ཚིགས་
བཅད་གཅིག་གི་འདི་གསུམ་པའི་ཡེ་ཤེས་སུ་འཆད། འོག་གི་བླ་མ་ཞེས་བྱ་བ་དང་
བཞི་པར་འཆད་པ་ནི་བླ་མ་དུས་འཁོར་བའི་གསུང་ཡིན་ནོ། །བླ་མ་ཕམ་ཐིང་བ་
-583

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ནི་རྐང་པ་གཉིས་གསུམ་པར་སྦྱོར། རྐང་པ་གཉིས་དང་མགོ་བོའི་ཚིག་བཞི་པར་
སྦྱར་རོ། །དེ་ལ་གཉིས་མེད་ཡེ་ཤེས་ནི་ལྷན་སྐྱེས་སོ། །གསང་བ་ཀུན་ལ་སོགས་པ
བཤད་པ་ནི་དགའ་བ་དང་སྐད་ཅིག་མའི་ཆ་སྟོན་པའོ། །དེ་ལྟར་ན་བྷ་གའི་དཀྱིལ་
འཁོར་དུ་ཤེས་རབ་ཡེ་ཤེས་ཀྱི་དབང་ཐོབ། ཡིད་ཀྱི་དྲི་མ་དག །ཕྱག་རྒྱ་ལ་མི་སྨོད་
པའི་དམ་ཚིག་ལ་དབང་། ཕྱག་རྒྱའི་རྐྱེན་ཆུ་ལུད་ཀྱིས་མྱུ་གུ་སྨིན་པ་དང་འདྲའོ་ཞེས་
བརྗོད་དོ། །ཤེས་རབ་ཡེ་ཤེས་སོ། །དེ་ནས་བཞི་པ་ནི། དབང་བསྐུར་བ་ནི་མཆོག་
གི་གནས། །ཞེས་བྱ་བ་ནི་གསུམ་པའི་ཡེ་ཤེས་ངོས་འཛིན་པ་ཡིན་ཏེ། དེ་ཟིན་ན་
གཞན་པས་མཆོག་ཏུ་གྱུར་པའོ། །དེ་ནས་འོག་ཏུ་སྦྱར་ལ་བླ་ན་མེད་པའི་དབང་
ངོ་། །ཞེས་མཆོག་ཏུ་གྱུར་པ་བསྟན་ཏོ། །དེས་བཞི་པ་རྫོགས་པ་ན་དོན་དམ་པའི་
དཀྱིལ་འཁོར་དུ་དབང་བཞི་པ་ཐོབ། དྲི་མ་དག་པ་དེ་ལ་སྐུ་གསུང་ཐུགས་རྡོ་རྗེར་
བྱས། དགོངས་ཏེ་གསུངས་པའི་དམ་ཚིག་ལ་དབང་། དཔེ་འབྲས་བུ་སྨིན་པ་དང་
འདྲའོ་ཞེས་བརྗོད་པར་བྱའོ། །དབང་ཐམས་ཅད་བསྟན་ཟིན་ཏོ།། །།
དབང་དེ་རྣམས་ཀྱི་མཇུག་ཏུ་བྱ་བའི་ཆོ་ག་ནི། དེ་ནས་ཇི་སྐད་བཤད་པའི་ཞེས་
བྱ་བ་ལ་སོགས་པ་ཤློ་ཀ་ཕྱེད་དང་བདུན་གྱིས་བསྟན་ཏེ། ཕྱི་ནང་གི་སྦྱིན་སྲེག་བྱ་བ་
དང༌་། གཏོར་མ་དང་། ཡོན་དབུལ་བ་དང་། དེའི་ཕན་ཡོན་དང༌། དཀྱིལ་འཁོར་
དུ་འཇུག་པ་ཕན་ཡོན་དང་བཅས་པ་སྟེ། ཚིག་དོན་ནི་རྟོགས་པར་སླའོ། །དབང་
བསྡུས་པའི་ཚིགས་སུ་བཅད་པ་ནི་མེ་ཏོག་ཅེས་བྱ་བ་ལ་སོགས་པ་དང་། རྡོ་རྗེ་སློབ་
དཔོན་མི་འཛུད་ན་གཞུང་བཞིན་བྱ། འཛུད་ན་སྣང་བ་དང༌། དམ་ཚིག་ཏུ་བཅའ
བའམ། གཟེངས་བསྟོད་དང་། ལུང་བསྟན་གཅིག་ཏུ་བྱ་གསུང་ངོ་། །མཇུག་གི་
བྱ་བ་ནི་གཡས་དང་གཡོན་གྱི་ཞེས་བྱ་བ་ལ་སོགས་པ་སྟེ། སྣ་བུག་གཡས་གཡོན་
ནས་དཀྱིལ་འཁོར་གྱི་ཧཱུྃ་ལ་བསྡུས་ལ། ལོངས་སྤྱོད་རྫོགས་པར་བཟུང་ཞེས་བྱ་བས་
-584-

ནག་པོ་དཀྱིལ་ཆོག་གི་བཤད་སྦྱར།
ཐིག་ལེའི་རྣལ་འབྱོར་བསྒོམ། གཉིས་མེད་ཡེ་ཤེས་ལ་སོགས་ཞེས་བྱ་བས་སྤྲོས་བྲལ་
དྲན་པར་བྱ། །སྔོན་བཞིན་དུ་ནི་དགའ་སྟོན་བྱ། །ཞེས་བྱ་བ་ནི་ཚོགས་ཀྱི་འཁོར་
ལོ་བྱ་བའོ། །མཛའ་བོ་ཞེས་བྱ་བ་ནི་རྣལ་འབྱོར་པ། སྡུག་པ་ནི་བླ་མ་གཅིག་གིས་
བསྡུས་པ། རིགས་མཐུན་པ་ནི་དཀྱིལ་འཁོར་གཅིག་ཏུ་ཞུགས་པ། སྣོད་དུ་གྱུར་པ་
ནི་དབང་ཐོབ་པ་རྣམས། གཉིས་མེད་ནི་དཔའ་བོ་དང་རྣལ་འབྱོར་མའོ། །དེ་དག་
གིས་ནི་འདི་སྐད་བསྟན་པར་འགྱུར་ཏེ། རྡུརྡུལ་ཚོན་གྱི་དཀྱིལ་འཁོར་མཆོད་པ། ཡེ་
ཤེས་པ་གཤེགས་ཏེ་དམ་ཚིག་པ་བདག་ལ་བསྡུས་ལ། བདག་མེད་པ་ལ་ངལ་བསོ་
སྟེ་རྡུལ་ཚོན་ཕྱགས་ནས་ཆུ་བོར་དོར་ནས་ལས་ཀྱི་རྗེས་མི་མངོན་པར་བྱས་ཏེ། སྐྱེ་
བོ་ལ་དགའ་སྟོན་དང་། འབྱུང་པོ་ལ་གཏོར་མ་དང་། རྣལ་འབྱོར་པ་ལ་ཚོགས་ཀྱི་
འཁོར་ལོ་བྱས་ལ། བཀྲ་ཤིས་ཀྱི་གླུ་དང༌། གར་བྱ་སྟེ། གོ་ཆ་གསུམ་གྱིས་བསྲུང་བ་
བྱས་ལ་ཅི་བདེ་བར་གནས་པར་བྱའོ་ཞེས་བྱ་བའི་དོན་ཏོ། །གཞུང་གི་དོན་བསྟན་
ཟིན་ཏོ།། །།
མཇུག་གི་དོན་ལ་གཉིས། ཐོད་པ་ཅན་མཐོང་བའི་སྨོན་ལམ། དགེ་བའི་རྩ་བ་
བསྔོ་བའོ། །དང་པོ་ནི་སྲིད་པ་(༣༠༩)གསུམ་འབར་ཞེས་བྱ་བ་ལ་སོགས་པ་སྟེ། སྲིད་
པ་གསུམ་རོ་གཅིག་ཏུ་གྱུར་པ་ནི་ཆོས་སྐུའོ། །དེའི་སྐུ་ནི་ལོངས་སྤྱོད་རྫོགས་པའི་སྐུའི་
རྣམ་པ་སྟེ། རྗེས་སུ་ཆགས་པ་ནི་ཡུམ་དང་བཅས་པ།
དུལ་བ་ནི་ཉམས། འོད་
ཟེར་རྣོན་པོ་ནི་སྐུ་ཁ་དོག་བ་སྤུའི་བུ་ག་ནས་ཀྱང་འཕྲོ་བ། ཉི་མ་བརྒྱ་སྟོང་ནི་ཉི་མ་
འབུམ་ལས་ལྷག་པའི་འོད་དོ། །རྣམ་པ་ནི་སྤྲུལ་པའི་སྐུའོ། །རྗེས་ཆགས་ནི་སེམས་
ཅན་གྱི་དོན་ལའོ། །ཧེ་རུ་ཀ་དཔལ་དེ་དང་སྔགས་པ་ལྷན་ཅིག་གར་བྱེད་ཅེས་བྱ་
བ་ནི་གཉིས་སུ་མེད་པར་གྱུར་ཅིག་ཅེས་བྱ་བའི་དོན་ཏོ། །ཧ་ལ་སོགས་པ་འདི་ནི་
བཅོམ་ལྡན་འདས་ཀྱི་གསུང་ཡིན་ཏེ། དཔེ་ཁ་ཅིག་ལས་ཧ་གསུམ་དང་དོན་གཉིས་
585

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
སྣང་། ཁ་ཅིག་ལས་ཧ་བཞི་དང་། ཧཱུྃཧཱུཾ་གསུམ་སྣང་སྟེ་གང་དག་ནི་ཕྱིས་བརྟག་
གོ། །ཚིགས་སུ་བཅད་པ་འདི་ནི་རྡོ་རྗེ་གདན་བཞི་ལས་འབྱུང་ལ། འདི་ནི་སྔར་གྱི་
བཀྲ་ཤིས་གླུ་རྡོ་རྗེ་འཛིན་པས་བླང་བར་བྱ་བ་ཡིན་ནོ་ཞེས་ཟེར་ན།
འདི་ནི་ལེགས་
པར་སེམས་སོ། །མཇུག་ཡོངས་སུ་བསྔོ་བ་ནི་རྟོགས་པར་སླའོ། །སྤྱོད་པའི་རྡོ་རྗེས་
མཛད་པའི་གཞུང་། །གསལ་བྱེད་དག་པ་ཕྱེ་བ་འདི། །དཔལ་ལྡན་ས་སྐྱའི་དབེན་
གནས་སུ། །གྲགས་པ་རྒྱལ་མཚན་བདག་གིས་བགྱིས། །དགེ་བ་དྲི་མེད་གང་ཡོད་
དེས། །འགྲོ་ཀུན་དབང་འདིས་སྨིན་བྱས་ནས། །རིམ་གཉིས་ལམ་ལ་ལེགས་གནས་
ཏེ། །མ་རིག་དཔྱིས་འབྱིན་བྱེད་པར་ཤོག །སློབ་དཔོན་སྤྱོད་པའི་རྡོ་རྗེས་མཛད་པའི་
དཀྱིལ་འཁོར་ཆོ་གའི་འགྲེལ་པ་འདི་བྱ་བ་ཚར་ནས། ཕྱིས་རང་གིས་ཞུས་དག་བྱས་
པས་ཤིན་ཏུ་ལེགས་པ་ཅིག་བྱུང་འདུག་པས།
མེད་ཐབས་མི་འདུག་གོ།། །།
གཞུང་འདི་ཤེས་པར་འདོད་ན་འདི་
586